Rikunarita-ORG/Wikinium huggingface dataset:
# Milión

|  |  |  |  |
| --- | --- | --- | --- |
|

|  |  |  |
| --- | --- | --- |
| ← 999 999 |  1 000 000  | 1 000 001 → |

 |
|
zoznam čísel · celé čísla

← 100 101 102 103 104 105 106 107 108 109 |
| Celé číslo | 1000000 |
| Slovom | milión |
| Radová číslovka | 1000000. (miliónty) |
| Faktorizácia | 26× 56 |
| Gréckymi číslicami |  WIKINIUM\_MATH\_PH\_0  |
| Rímskymi číslicami | M |
| SI predpona | mega |
| Binárne | 111101000010010000002 |
| Oktálne | 36411008 |
| Hexadecimálne | F424016 |
|

|  |  |
| --- | --- |
|  |  Matematický portál |

 |

Vizualizácia sily desať 1 až 1 milión
**Milión** (skratka mil.) alebo tiež tisíc tisícov je prirodzené číslo nasledujúce po čísle 999 999 a predchádzajúce číslo 1 000 001. Vo vedeckom zápise čísel sa označuje ako 106.

V metrickom systéme sa používa pre násobky miliónu grécka predpona „mega-“ (starogr. μέγας mégas – veľký) a pre milióntiny predpona „mikro-“ (starogr. μικρός mikrós – malý).

Slovo milión pochádza z taliančiny, základom je slovo mille (tisíc) a prípona -one. Výsledkom je výraz, ktorý znamená doslova „veľká tisícka“. Slovo milión sa vyskytuje v mnohých európskych jazykoch.

## Prírodné vedy

Analogicky k výrazom percento a promile existuje taktiež anglický výraz parts per million (ppm), ktorý sa používa pre označenie milióntiny.

## Kultúra a spoločnosť

Výraz milión sa všeobecne používa pre označenie zvlášť veľkého počtu alebo čiastky. Výraz milionár sa teda používa ako označenie pre bohatého človeka (bez ohľadu na presnú veľkosť pomenovania), „ani za milión“ ako výraz pre „nikdy“ a pod. Čiastka jedného miliónu korún je niekedy v hovorovej reči označovaná ako „melón“.

## Iné projekty

CommonsWikislovníkWikicitáty* Commons ponúka multimediálne súbory na tému **Milión Wikislovník ponúka heslo **milión Wikicitáty ponúkajú citáty od alebo o **Milión**
# Rómeo a Júlia

O iných významoch výrazu *Rómeo a Júlia* pozri *Rómeo a Júlia (rozlišovacia stránka)*.
Titulná strana prvého vydania
Maľba Rómea a Júlie z roku 1870 od F. M. Browna
**Rómeo a Júlia** je tragédia od Williama Shakespeara o dvoch zaľúbených mladých ľuďoch, ktorých rodiny bojujú proti sebe.

Skladá sa z 5 dejstiev a je napísaná vo veršoch formou ABAB. Rozprávačom je chór. Dejstvo sa odohráva v mestách Verona a Mantova.

Prológ tvorí predstavenie prostredia. Dej je realizovaný monológmi a dialógmi postáv. Okrem 2 hlavných postav je tu veľké množstvo vedľajších, aby dokreslil autor dej a zároveň podal charakteristiku Rómea a Júlie. O Júlii sa dozvedáme od Dojky, o Rómeovi sa dozvedáme od jeho priateľa. Hrdinovia tu nie sú dôležití ako individuálne postavy, ale ako pár. Sú to veľmi mladí ľudia, ktorí sa do seba zaľúbili a sú rozhodnutí spečatiť svoj vzťah manželstvom. Musia prekonávať veľa prekážok, v čom spočíva dynamika deja. Postavy boli ovplyvnené citmi, rozum tu nezohráva žiadnu úlohu. Tragédia sa naplnila vtedy, keď si hrdinovia siahli na život.

## Dej

Rómeo z rodu Montekovcov sa na plese zaľúbil do Júlie z rodu Capuletovcov. Vzplanie k nej veľkou čistou láskou, hoci vie, že ich rody sú na smrť znepriatelené. Brat Lorenzo tajne zosobáši Rómea a Júliu, ale hádka príslušníkov oboch rodov zauzlí ich osudy. Merkucio, Rómeov priateľ, a Tybalt, synovec z rodu Capuleti, navzájom bojujú; Rómeo sa ich snaží zmieriť, no nepodarí sa mu to. Tybalt usmrtí Merkúcia a Rómeo, ktorý žiali nad smrťou svojho priateľa, ho pomstí a v súboji Tybalta prebodne. Knieža – vládca Verony, ktorý predtým zakázal súboje, posiela Rómea do vyhnanstva. Júliu chcú rodičia nasilu vydať za Parisa, mladého veronského šľachtica. Zúfalej Júlii dá brat Lorenzo zvláštnu esenciu, ktorá privodí na 24 hodín zdanlivú smrť. Predvída, že Júliu pochovajú do hrobky, kde sa po čase zobudí a odtiaľ si ju tajne odvedie Rómeo, po ktorého Lorenzo poslal. Rómeo nedostane Lorenzovu správu, no od svojho sluhu sa dozvie, že Júlia je mŕtva. Vráti sa do Verony a pri zdanlivo mŕtvej Júlii sa otrávi. No ešte predtým zabije nešťastného Parisa, ktorý bdie pri Júliinej hrobke. Prichádza Lorenzo. Júlia, vidiac mŕtveho Rómea, sa prebodne jeho dýkou. Nad telami mŕtvych detí sa znesvárené rody zmieria a nad obeťami ľudskej nenávisti postavia spoločne pomník, ktorý bude vždy pripomínať nešťastných milencov. Tento príbeh sa odohráva v období renesancie v 16. storočí.

## Iné projekty

Commons* Commons ponúka multimediálne súbory na tému **Rómeo a Júlia**
# Telemundo

|  |
| --- |
| Telemundo |
|  |
| Krajina | Spojené štáty |
| Vysielací jazyk | španielčina |
| Začiatok vysielania | 1984 |
| Slogan | *Juntos imparables* |
| Člen skupiny | NBCUniversal |
| Webstránka | telemundo.com |

**Telemundo** je americká španielska televízna spoločnosť. Bola založená v roku 1984. Sídlo spoločnosti je v Miami.

## Logá

* V rokoch 1999 – 2012
* V rokoch 2012 – 2018
* V roku 2018

## Iné projekty

Commons* Commons ponúka multimediálne súbory na tému **Telemundo**

## Externé odkazy

* Oficiálna stránka spoločnosti Telemundo
# Satjagraha

**Satjagraha** (Sanskrit: सत्याग्रह *satjāgraha*), voľne preložiteľná ako "Duševná sila", "sila pravdy" alebo "pridržiavanie sa pravdy" je filozofia a aplikácia nenásilného odporu vytvorená a rozvíjaná Móhandásom Karamčandom Gándhím (tiež známym ako "Mahátma" Gándhí). Gándhí rozširoval satjagrahu počas boja za nezávislosť Indie a tiež počas svojich predchádzajúcich bojov v Južnej Afrike. Teória satjagrahy ovplyvnila boj Nelsona Mandela v Južnej Afrike počas apartheidu, kampaň Martina Luthera Kinga, Ml. počas boja za občianske slobody v Spojených štátoch a veľa iných hnutí za rovnoprávnosť. Praktikant satjagrahy je **satjagrah**.

## Význam pojmu

Gándhí vedúci soľný pochod. Pozoruhodný príklad satjagrahy.
Satjagraha je spojením sanskritských slov *satja* (znamenajúci "pravda") a *Agraha* ("nástojčivosť" alebo "pevne sa držať"). Pre Gándhího sa satjagraha stala niečím oveľa viac než "pasívnym odporom". Stala sa silou pri uvádzaní nenásilných spôsobov jednania do života. Podľa jeho slov:

> Pravda (satja) implikuje lásku, a pevnosť (agraha) plodí, a teda slúži ako synonymum pre silu. Tak som začal nazývať Indické hnutie Satjagraha, presnejšie sila ktorá sa rodí z pravdy a lásky alebo nenásilia, a vzdal som sa v tejto súvislosti použitia frázy “pasívny odpor” do takej miery, že aj v anglických textoch sme sa jej často vyhýbali a používali sme namiesto toho slovo “satjagraha”....
>
>

## Referencie

## Externé odkazy

* 'Satyagraha 100 Years Later', a retrospective with Arun Gandhi from **Democracy Now! The Story of Satyagraha by Dr. Jyotsna Kamat
* GandhiPoetics.com Archivované 2010-09-17 na Wayback Machine A site that analyzes and previews the poetry associated with Gandhi's Satyagraha movement.
# Trenton (New Jersey)

|  |
| --- |
| Trenton |
| hlavné mesto štátu New Jersey |
|  Pohľad na mesto z pensylvánskeho brehu rieky Delaware  |
|

|  |
| --- |
|  Vlajka  |

 |
| **Prezývka:Capitol City, Turning Point of the Revolution.* |
|  |
| Štát |  Spojené štáty |
| Fed. štát | New Jersey |
| Región | Mercer |
|  |
| Nadmorská výška | 16 m n. m. |
| Súradnice | ﻿ / ﻿ |
|  |
| Rozloha | 21 km² (2 100 ha) |
|  |
| Obyvateľstvo | 84 913 (*2011*) |
|  |
| Časové pásmo | UTC-5 |
|  - letný čas | UTC-4 |
| PSČ | 08608, 08609, 08610, 08611, 08618, 08619, 08620, 08625, 08628, 08629, 08638, 08641, 08648, 08650, 06890, 06891 |
| Telefónna prevoľba | 609 |
|  |
|

 Poloha mesta v rámci USA

 |
|  Interaktívna mapa mesta
 |
|  |
| **Wikimedia Commons:**  Trenton, New Jersey |
| **Webová stránka:**  trentonnj.org |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Trenton** je hlavné mesto amerického štátu New Jersey. Má okolo 85 000 obyvateľov a rozlohu 21,1 km².

## Osobnosti mesta

* Judith Lightová, (\* 1949), herečka
* Roxanne Hartová (\* 1952), herečka

## Pozri aj

* Hlavné mestá štátov USA

## Iné projekty

Commons* Commons ponúka multimediálne súbory na tému **Trenton (New Jersey)**

## Referencie
# Wayne (New Jersey)

|  |
| --- |
| Wayne |
| mesto |
|  Wayne  |
| Štát |  Spojené štáty |
| Fed. štát | New Jersey |
| Región | Passaic |
|  |
| Nadmorská výška | 53 m n. m. |
| Súradnice | ﻿ / ﻿ |
|  |
| Rozloha | 65,202 km² (6 520 ha) |
|  |
| Obyvateľstvo | 54 717 (*2010*) |
|  |
| Časové pásmo | UTC-5 |
|  - letný čas | UTC-4 |
| PSČ | 07470, 07474 |
| Telefónna prevoľba | 862/973 |
|  |
|

 Poloha mesta v rámci USA

 |
|  Interaktívna mapa mesta
 |
|  |
| **Wikimedia Commons:**  Wayne, New Jersey |
| **Webová stránka:**  www.cityofjerseycity.com |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Wayne** je mesto v Passaic County v štáte New Jersey v USA. V roku 2010 tu žilo vyše 54 000 obyvateľov a jeho rozloha je 65,2 km².

## Referencie

## Iné projekty

Commons* Commons ponúka multimediálne súbory na tému **Wayne (New Jersey)**

## Externé odkazy

* Oficiálny web
# New York Philharmonic

New York Philharmonic pri natáčaní s Leonardom Bernsteinom
**New York Philharmonic**, oficiálne **Philharmonic-Symphony Society of New York, Inc.**, po celom svete známy ako **New York Philharmonic Orchestra** (**NYPO**), alebo **New York Philharmonic-Symphony Orchestra** je symfonický orchester sídliaci v New Yorku; jeho domovskou sálou je Avery Fisher Hall v Lincolnovom centre.

Orchester bol založený v roku 1842, prvý koncert odohral na Broadway 7. decembra 1842, dirigent Ureli Corelli Hill. V neskorších rokoch boli jeho hlavnými dirigentmi napríklad Leopold Damrosch (1876-1877), Leonard Bernstein (1958-1969), Pierre Boulez (1971-1977) alebo Lorin Maazel (2002-2009). Za dobu svojej existencie získal niekoľko cien Grammy. Do roku 2004 orchester odohral 14 000 koncertov, za čo bol zapísaný do Guinnessovej knihy rekordov. O šesť rokov neskôr odohral pätnásťtisíci koncert.

## Referencie

## Iné projekty

Commons* Commons ponúka multimediálne súbory na tému **New York Philharmonic**

## Externé odkazy

* Oficiálny web (po anglicky)
* New York Philharmonic na Allmusic (po anglicky)
* New York Philharmonic v Encyclopædia Britannica (po anglicky)

## Zdroj

* *Tento článok je čiastočný alebo úplný preklad článku New York Philharmonic na českej Wikipédii.*
# American Music Awards

**American Music Awards** je cena, každoročne udeľovaná najlepšiemu americkému hudobníkovi. Cena je udeľovaná na základe „popularity“ interpreta, ktorý má počítaný predaj albumov / singlov atď. **AMA** bola založená v roku 1973 Dickom Clarkom.

## Externé odkazy

* American Music Awards, oficiálna webstránka
* "More Show than Music" Archivované 2007-03-06 na Wayback Machine
# Metodizmus

John Wesley káže mimo kostola
**Metodizmus** alebo **metodistické hnutie** je kresťanské protestantské vyznanie a smer, ktorý vznikal od 18. storočia pod vplyvom učenia anglikánskeho kňaza Johna Wesleyho, jeho brata Charlesa Wesleyho a ich priateľa Georga Whitefielda. Svoje korene má v Anglicku, odkiaľ sa šírilo do celého Britského impéria a predovšetkým do Spojených štátov. V roku 2006 malo metodistické hnutie okolo 75 miliónov prívržencov po celom svete.

Metodisti prišli k svojmu názvu vďaka výsostne metodickému spôsobu života a zbožnosti skupiny študentov Oxfordskej univerzity, ktorí sa v 30. rokoch 18. storočia schádzali so zámerom vzájomne sa zdokonalovať. Ich životný režim zahŕňal pravidelné prijímanie eucharistie a pôsty, odopieranie si zábavy a prepychu, ako aj napomáhanie a časté navštevovanie chudobných. Metodizmus, ktorý vzišiel z učenia anglikánskeho kňaza Johna Wesleyho a jeho mladšieho brata Charlesa, charakterizuje dôraz na duchovnú transformáciu jednotlivca prostredníctvom podrobného štúdia Svätého písma a na praktickú činnosť v prospech zlepšenia sociálnych pomerov a sociálnej spravodlivosti. Metodisti patrili medzi popredných bojovníkov za zrušenie otroctva, podporovali protialkoholické hnutia a ich rozsiahla misionárska činnosť mala za cieľ šírenie ich posolstva aj v zámorí. Výrazom angažovanosti metodistov v sociálnej problematike bola ich kazateľská činnosť mimo kostolov. Mnohé metodistické cirkvi v prvú nedeľu roka usporadúvajú tzv. zmluvnú bohoslužbu (*Covenant Service*), na ktorej veriaci opätovne potvrdzujú svoju absolútnu oddanosť Bohu a odhodlanie plne mu slúžiť.

## Pozri aj

John Wesley

Charles Wesley

Evanjelická cirkev metodistická na Slovensku

## Referencie

## Iné projekty

Commons* Commons ponúka multimediálne súbory na tému **Metodizmus**
# Vášeň

**Vášeň** je iracionálne pohnutie človeka, spôsobené vierou v blízkosť kvality, ktorá si zaslúži dôveru. Realizuje odpoveď fantázie na aktuálnu potrebu uspokojenia.

Ide o silný, dlhodobý cit, ktorý významne ovplyvňuje človeka a jeho myslenie i činnosti. Je zdrojom energie, vytrvalosti a vôle prekonávať prekážky a dosiahnuť ciele; triedenie nie je ľahké, pretože vášní je veľké množstvo: vášne zberateľské, umelecké, čitateľské cestovateľské, vlastenecké a i.

Psychologická definícia vášne znie: silný, stály, všetko ovládajúci cit, ktorý dominuje nad ostatnými pohnútkami človeka a sústreďuje všetky jeho snahy a sily na predmet vášne. Príčiny vzniku vášne sú pomerne rôznorodé - môžu byť podmienené vedomým ideovým presvedčením, vychádzať z telesných pudov, môžu mať patologický pôvod (napr. pri paranoidnom vývine osobnosti) ( fanatizmus). Vášeň môže osobnosť prijať alebo sankcionovať, môže ju odcudzovať, prežívať ako niečo neželateľné, nutkavé. Hlavným znakom vášne je jej účinnosť, spojenie vôľových a emočných momentov. Jednota mravného, rozumového základu a vášne je často hybnou silou veľkých činov, hrdinstva, objavov.

## Súvisiace články

* Emočná psychológia, Vášne

## Externé odkazy

* FILIT Zdroj, z ktorého (pôvodne čerpal tento článok)

## Iné projekty

WikicitátyCommons* Wikicitáty ponúkajú citáty od alebo o **Vášeň Commons ponúka multimediálne súbory na tému **Vášeň**
# Inštrumentál

**Inštrumentál** je gramatický pád, ktorý vyjadruje prechodnú účasť alebo prechod (daným predmetom, a to aj v prenesenom zmysle).

Vyjadruje najmä okolnosť miesta, času, nástroja, prostriedku, pôvodcu, príčiny, zreteľa, spôsobu, miery a účelu. V slovenčine najčastejšie reprezentuje (bez predložky):

* prísudok
* doplnok
* predmet po slovesách (napr. kývať zástavou)

V prípade prísudku na rozdiel od nominatívneho prísudku vyjadruje prechodný a časovo aktualizovaný príznak (je dobrý učiteľ - ale: bol dlho učiteľom vo Zvolene)

## Predložky

V slovenčine sa spája s týmito predložkami: medzi [kde?], nad [kde?], pod [kde?], pred [kde?], s, za [kde?]

## Iné projekty

|  |  |
| --- | --- |
|  | Jazykový portál |

Wikislovník* Wikislovník ponúka heslo **Inštrumentál**